《席上分韵送天觉使河东以登山临水送将归为韵》
宋代·范祖禹

唐尧茹藜藿，民俗犹忧深。
晋国壮山川，羌虏皆外禽。
宸心敬折狱，使节慎所临。
夫君台阁旧，空老翰墨林。
松柏饮岁寒，鵰鹗候秋阴。
揽辔上太行，北风爽烦襟。
当令桑枣地，愁汉为讴吟。
二江带双流，三峨耸危岑。
何时早归耕，杖履日相寻。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。